Илија Пиперкоски

**Илија Пиперкоски** (4 април 1985 во Охрид) — македонски филмски режисер, сценарист, продуцент, професор за сценарио, режија и ПР.

Пиперкоски е автор на енциклопедија за филм, како и книги, есеи и уметнички перформанси, чии дела имаат повеќе фестивалски проекции, вклучувајќи ги : Битола, Струмица и Скопје-Македонија, Биертан -Романија, Бугарија, Тел Авив -Израел, Пекинг -Кина, Букурешт -Романија, Болзано -Италија, Германија итн. Предава на Универзитет за театар и филм „**I.L.Caragiale**“ во Букурешт, Романија. На **институтот за комуникациски студии** е ангажиран како  стручњак од практиката во областа на мултимедијалната продукција и социјалните медиуми.  Тој е сопственик на продукциската куќа **„Pandora`s box“** и обучувач за видео продукција и пишување на сценарија. Од октомври, 2017 година работи во Општина Охрид во секторот за поддршка на Градоначалникот како шеф на кабинет.

## Животопис
Илија Пиперкоски е роден во Охрид, Македонија, на 4 април 1985 година. Своето основно образование го завршил во ОУ. „Григор Прличев“ во својот роден град, како и средно образование во УСО. „Св.Климент Охридски“ (познато како **Охридска гимназија**). 
* 2005-2009 година - дипломирал на Универзитетот за театар и кино ( *Bachelor at University for Theatre and Cinema*) **I.L.Caragiale** - Букурешт, Романија;
*2010-2012 година- магистрирал на Универзитетот за театар и кино ( *Bachelor at University for Theatre and Cinema*) **I.L.Caragiale** - Букурешт, Романија;
*2012-2015 година - станал доктор на науки на Универзитетот за театар и кино ( *Bachelor at University for Theatre and Cinema*) **I.L.Caragiale** - Букурешт, Романија;

## Творештво
мини|Постер за филмот „Дедо и внук“ од Илија Пиперкоски
Илија Пиперкоски бил сценарист и режисер  на играниот филм **„[[Дедо и внук]]“** (2017-2019).
Главните улоги ги толкувале: Дејан Лилиќ, Салаетин Билал, Даниела Иваноска, Горан Стојаноски, Благој Веселинов, Наум Цветкоски.
Овој филм бил започнат со пишување на крајот на 2013 година. Со снимање се започнало во 2017 година, а премиерата се планирала на 6.12.2019 во Охрид.  Карактеристично за овој филм било тоа што е прв филм целосно сниман во Охрид, од почеток до крај. **[[Дедо и внук]]** се вброил во филмови кои имаат интимна приказна, семејна драма со многу емоции, психолошка драма со акција меѓу луѓе, филм на карактери. Филмот бил снимен со македонско-романска копородукција.

 

### Документарен филм
Режирал документарни филмови, од кои едниот е **„Охрид, град на светлината“** (2017)во пет епизоди. Подоцна ги снимил и  **„Ѓорче Петров“** (2018) и **„Методи Патчев“** на кои бил и режисер и сценарист. Во 2015 година го режирал долгиот документарен филм **„Последниот Македонец од Македонија“** (2015, **„The Last Macedonian - The road to extinction”**). Низ 2013 година снимил пет документарни филма, на кои им бил сценарист и режисер, и тоа: **„Тиквешко востание“** (**„Tikves Rebelion”**), **„Охридско востание“** (**„Ohrid Rebelion”**), **„Христо Матов“** (**„Hristo Matov“**), **„Петар Шанданов“** (**„Petar Shandanov“**) и **„Пере Тошев“** (**„Pere Toshev“**). Во 2010 година бил режисер и сценограф на филмот **„Прочистување на душата“** (**„Purification of the soul“**), а во 2007 година сценарист, режисер и продуцент на филмот **„Јас и мојот живот без некои работи“** (**„Me and my life without some things“**).

### Краток филм
Режирал краткометражни филмови, а еден од нив е **„Матасари“** (2011, **„Matasari”**)  . Со овој филм се претставил на еден од најпрестижните филмски фестивали, фестивалот **„Next Film“** во Букурешт. Во 2014 година го создал филмот **„Краткиот пат за далеку“** (**„The short way, to far away”**) на кој бил и сценарист и режисер. Пиперкоски се поставил во улога на режисер и сценарист и за филмот  **„Супер момче“** (2013, **„SuperBoy”**).

Режирал една ТВ емисија.

Илија Пиперкоски бил помошник-директор на повеќе од дваесет играни филма.

## Филмографија

Илија Пиперкоски бил глумец во филмот **„Нешто добро во животот“** (**„Ceva Bun de la Viata“** , 2011 ), каде го играл ликот Илија (Ilie). Во 2017 година бил асистент на режисерот за краткометражниот филм **„Допир“** (**Dopir Aka Touch**), додека пак во 2015 година бил помошник- режисер на режисерот Стојан Вујичиќ за краткиот филм **„Брат за еден ден“** (**„Brother for a day”**). Истата, 2015 година, бил помошник-режисер на режисерот Дарко Митревски за филмот **„Трето полувреме“** (**„Third half“**). Подоцна, во 2017 година бил и продуцент на документарниот серијал за Охрид, **„Охрид: град на светлината“** (**„Ohrid: City of Light“**). Во 2013 година го започнал со пишување  сценариото за филмот **„Дедо и внук“** (**„Grandfather and Grandson“**).

Во 2022 година бил извршен продуцент на филмот **Преекспонирано** (**Things Unsaid**) 

Илија бил режисер и на реклами. Во 2022   и 2023  година.

### Фестивали

*Со филмот **„Последниот Македонец од Македонија“** („The Last Macedonian - The road to extinction“)  во 2015 година настапил на Филмскиот фестивал **„Браќа Манаки“** во Битола (Manaki Brothers Film Festival- Bitola) 
*Со филмот **„Матасари“** („Matasari“) настапил на повеќе фестивали и тоа во 2012 година на:
**Филмски Фестивал **„Тимисорт“** во Романија (Timishort Film Festival Romania);
**Филмски Фестивал ** „Полна месечина“**Биертан, Романија („Full Moon-Horror & Fantasy Film Festival - Biertan, Romania);
**Филмски Фестивал **„Тимисорт“** во Романија( Timishort film festival- Romania); 
**интернационален Филмски Фестивал  **„IN THE PALACE“** во Бугарија (International Short Film Festival -Bulgaria);
**интернационален Филмски Фестивал **„Тел Авив“** во Израел (Tel Aviv International Film Festival- Tel Aviv, Israel );
**интернационален Филмски Фестивал „Пекинг“ во Кина (Beijing International Film Festival- Beijing, China);
**Филмски Фестивал „Следен Филмски Фестивал“ во Букурешт, Романија (Next Film Festival, Bucharest, Romania);
**Филмски фестивал **„Браќа Манаки“** во Битола, Македонија (Manaki Brothers Film Festival- Bitola, Macedonia);
**Филмски фестивал „Cinedays“ во Скопје, Македонија (Cinedays-Skopje,Macedonia);
* Со филмот **„Јас и мојот живот без некои работи“** („Me and my life without some things’) настапил на:
**фестивал **„CineDays“** во 2007 во Скопје, Македонија (Cinedays, 2007-Skopje,Macedonia);
**фестивал **„Астер Фест“** во 2008 година во Струмица, Македонија (Aster Fest 2008- Strumica, Macedonia);
**Фестивал **„Болзано“** во 2008 година во Болзано, Италија (Bolzano Film Festival, Bolzano, Italy 2008);
**16-ти филмски фестивал **„Контравизија“** во 2008 година во Германија (16th Film festival CONTRAVISION- Germany 2008);
**Фестивал **„Да кино“** во 2008 година во Букурешт, Романија (Film Festival – Bucharest, Romania 2008); 
**Фестивал **„Астра“** во 2009 година во Сибиу, Романија (Astra Film Festival 2009-Sibiu, Romania);

## Награди и признанија
*Во 2009 година  освоил второ место за сценарио на фестивалот **„Браќа Манаки“** во Битола;
*Во 2012 година со филмот **„Матасари“** бил првонаграден на филмскиот фестивал „Timishort“ во Матасари, Романија;

## Надворешни врски
*Cel Ales (2015)
*Trailer Cel Ales
*Trailer Ceva Bun de la Viata/ Нешто добро во животот
*Trailer Matasari #1/ Матасари
*Trailer Matasari #2 / Матасари
*ОХРИД, Документарен филм (ЕП 01) OHRID, Dokumentary Movie (EP 01)
*ОХРИД, Документарен филм (ЕП 02) OHRID, Dokumentary Movie (EP 02)
*ОХРИД, Документарен филм (ЕП 03) OHRID, Dokumentary Movie (EP 03)
*ОХРИД, Документарен филм (ЕП 04) OHRID, Documentary Movie (EP 04)
*ОХРИД, Документарен филм (ЕП 05)  OHRID, Documantary Movie (EP 05)

## Наводи

Категорија:Македонски режисери
Категорија:Македонски продуценти
Категорија:Македонски сценаристи
Категорија:Луѓе од Охрид
Категорија:Национални уметници на Македонија